ՀԻՄՆԱՎՈՐՈՒՄ

ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՄԱՐՎՈՂ ԱՆՇԱՐԺ ԳՈՒՅՔԸ ՎԱՐՁԱԿԱԼՈՒԹՅԱՆ ԻՐԱՎՈՒՆՔՈՎ ՏՐԱՄԱԴՐԵԼՈՒ ՄԱՍԻՆ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

Հաշվի առնելով, որ Աբովյան համայնքում առկա են համայնքային սեփականություն համարվող բնակարաններ և նախկին հանրակացարանային սենյակներ, որոնց կառավարման և պահպանման արդյունավետությունը բարձրացնելու նպատակով անհրաժեշտություն է առաջացել տվյալ բնակարանները և նախկին հանրակացարանային սենյակները փաստացի տիրապետող անձանց, ինչպես նաև բնակարանի կարիք ունեցող քաղաքացիներին վարձակալության իրավունքով տրամադրել Աբովյան համայնքի սեփականություն հանդիսացող հետևյալ անշարժ գույքը` 20 բնակարան (որից՝ 14-ը նախկին հանրակացարանների սենյակ)` 553.0 քմ մակերեսով, դրանով իսկ կարգավորելով անշարժ գույքի հետ կապված իրավահարաբերությունները և դրանց հետ կապված գործարքների կնքման արդյունավետությունը։

Աբովյան համայնքի սեփականություն համարվող անշարժ գույքը վարձակալության իրավունքով տրամադրելու մասին Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

 ՀԱՄԱՅՆՔԻ ՂԵԿԱՎԱՐ՝ Վ. ԳԵՎՈՐԳՅԱՆ

Տ Ե Ղ Ե Կ Ա Ն Ք

ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՄԱՐՎՈՂ ԱՆՇԱՐԺ ԳՈՒՅՔԸ ՎԱՐՁԱԿԱԼՈՒԹՅԱՆ ԻՐԱՎՈՒՆՔՈՎ ՏՐԱՄԱԴՐԵԼՈՒ ՄԱՍԻՆ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱԲՈՎՅԱՆ ՀԱՄԱՅՆՔԻ ԲՅՈՒՋԵԻ ԵԿԱՄՈՒՏՆԵՐՈՒՄ ԵՎ ԾԱԽՍԵՐՈՒՄ ՍՊԱՍՎԵԼԻՔ ՓՈՓՈԽՈՒԹՅՈՒՆՆԵՐԻ ՄԱՍԻՆ

Աբովյան համայնքի սեփականություն համարվող անշարժ գույքը վարձակալության իրավունքով տրամադրելու մասին ավագանու որոշման նախագծի ընդունման կապակցությամբ Աբովյան համայնքի բյուջեի ծախսային մասում փոփոխություններ չեն սպասվում, իսկ եկամուտները կավելանան 39816 դրամով։

ՖԻՆԱՆՍԱՏՆՏԵՍԱԳԻՏԱԿԱՆ ԲԱԺՆԻ ՊԵՏ՝ Ա. ՉՈԲԱՆՅԱՆ